**KVIEČIAME Į ŠEIMŲ STOVYKLĄ !**

**IŠ KUR Į MUS ATITEKA LAIMĖS ŠALTINIAI?**

 **06.30- 07.02d. Guldynų apylinkėse**

**(už Karmėlavos Kauno r. nuo Kauno link Jonavos)**

 **Stovykloje mokysimės ir palaikysime nesmurtinio bendravimo kultūrą,  gyvensime gamtos ritmu savo atsivežtose palapinėse ant upės kranto.**

**Maistą gaminsime ant laužo bendrai visi kartu. Bus pasirinkimas  ir vegetarams, ir** **visavalgiams . Maisto produktai suneštiniai. ( atsiųsti galime produktų sąrašą)**

***Registracija ir informacija:******sviesoskampelis@gmail.com******, tel. 860081221 Jolanta, 861158183 Indrė***

**TIKSLAS: Paauginti asmeninį ir bendruomeninį sąmoningumą.**

**Stovykloje įgysime atsparumą iš pasaulio pučiamiems  žalingiems vėjams, susitiksime su visomis stichijomis, susitelksime su kitomis šeimomis, puoselėsim blaivią bendravimo kultūrą ir nuoširdžius santykius, patirsime bendrystę (be konkurencijos), mokysimės su kitais ir iš kitų, pasiganysime dvasiškai.
Bus  laisvės ir daug įdomios, kiekvieną asmenį praturtinančios veiklos: paskaitos, studijų grupelės, socialiniai žaidimai šeimai, vakarojimas prie laužo su dainomis, diskoteka, lobio paieška, darbo terapija, lauko mobilios pirties statymas ir kita jūsų inspiruota veikla.
NAUDA:  gavę jėgos iš gamtos, būsime daugiau įvaldę nesmurtinį bendravimą, konfliktų tarp vaikų sprendimą. Vaikai pamatys ir kitų šeimų kultūrą.  Iš stovyklos grįšime dvasiškai, emociškai, psichiškai užsipildę vertingu turiniu. Būsime pailsėję  nuo kasdienės rutinos, TV, kompiuterio, šiuolaikinių technologijų bei kitų prisirišimų.**

 **VIETA:** Pravažiavus Karmėlavą, reikia sukti į kairę senąjį Kauno - Jonavos kelią (į Turžėnus). Nusileidus nuo Turžėnų kalno, reikia sukti į kairę Zatyšių kryptimi. Nuo šio posūkio iki stovyklavietės yra 2,5 - 3 km. Pravažiavus kapines ir sodus (jie bus kairėje kelio pusėje) už jų bus posūkis į kairę (ties tuo įvažiavimu stovi miškininkų pastatytas ženklas "Neuždek miško" bus pririšta spalvotų kaspinėlių arba balionų), tuo keliuku pavažiavus ir bus stovyklavietė prie pat Neries kranto.

**Išankstinė registracija**: iki birželio 30 d. kontaktui e.p. sviesoskampelis@gmail.com, tel. 860081221 Jolanta, 861158183 Indrė .

*Registracija patvirtinama, kai šeima atlieka 15 € pavedimą ,,Už šeimų stovyklą“.*

Asociacija ,, Šviesos kampelis“  **LT617300010134460940**

Registruojantis prašome nurodyti kiek suaugusių ir kiek vaikų (kokio amžiaus) dalyvaus. Vietų kiekis ribotas.

**Mokestis už stovyklą:** suaugusiems 20€, vaikams 10€.

Interviu po šeimų stovyklų:

<https://youtu.be/wPthhskUCXU>

Pamatysite iš paukščio skrydžio vietą, kurioje vyksta stovyklos

<https://m.youtube.com/watch?v=vmP2kyi82UA>

**IŠ KUR Į MUS ATITEKA LAIMĖS ŠALTINIAI?**

**ŠEIMŲ STOVYKLOS PROGRAMA**

**2023 06 30 PENKTADIENIS**

Nuo 14.00- 18.00 val. registracija, įsikūrimas, stovyklavietės ruošimas, aplinkos tvarkymas, neformalus bendravimas, gamtos malonumai.

15.00 PIETŪS (suneštinis ir košė ant laužo)

18.00 – 19.00 VAKARIENĖ

19.00 VĖLIAVOS KĖLIMAS, Lietuvos himnas, „ŠVIESOS KAMPELIO“ HIMNAS, SUSITARIMAI

19.30-20.30 SUSIPAŽINIMO ŽAIDIMAI.

20.30- 21.30 Diskoteka

22.00 ISTORIJŲ IŠ SAVO GYVENIMO PASAKOJIMAI, DAINAVIMAS, BENDRAVIMAS, SVAJOJIMAS IR VAKAROJIMAS PRIE LAUŽO

23.00 Stovyklavietėje ramybė ( Dainos ir šokiai galimi po 23 val. tik prie pagrindinės laužavietės)

**2021- 07 – 01 ŠEŠTADIENIS**

7.30 -8.30 rytinis šlovinimas

8.30- 9.00 Meditacinis bėgimas, mankšta

9.00 10.00 PUSRYČIAI
10.00 – 11.00 Socialiniai žaidimai tėvams ir vaikams

11.30-14.00 Muzikos kūrimo užsiėmimas tėvams ir vaikams su Deividu Jakavičiumi

14.15 – 15.00 PIETŪS

15.15-16.30 PASKAITA: Iš kur į mus atiteka laimės šaltiniai? Jolanta Lipkevičienė

16.30 – 17.15 Vaikų mugė ( prašome vaikus paraginti pasidaryti savo darbelių ir atsivežti į mugę)

17.15- 18.15 Tėvams savityros užsiėmimai. Veda Indrė Pavinkšnienė

18.15 – 19.15 Vaikams lobio paieška.

19.30- 20.00 VAKARIENĖ

20.15- 21.30 Poezijos vakaras, Eglės Bliumkienės eilės. Dialogas su Egle jos eilių tema.

21.30 Pirtis (jei dalyviai pasiruoš)

22.30 Gyva dalyvių programa per stovyklos 6D televizorių☺

Istorijos, anekdotai, pokalbiai, dainos, šokiai , laužo

23.00 Stovyklavietėje ramybė ( Dainos ir šokiai galimi po 23 val. tik prie pagrindinės laužavietės)

**2021 -07 -02 SEKMADIENIS**

7.30 -8.30 rytinis šlovinimas

8.30- 9.00 Meditacinis bėgimas

9.00 – 10.00 PUSRYČIAI
10.15 – 11.30 Tėvų spektaklis ekspromtu vaikams ,, Istorija apie laimės ieškojusį žmogų“. Aptarimas

11.45 – 12.45 PASKAITA tėvams Žydrūnas Pavinkšnis ,, Kaip nepamesti ryšio konflikte?“

13.00- 14.00 Diskusijų ratelis akvariumo metodu. ,, Kur link šeimą nuveda radikalios feministės ir moteriški vyrai?“

14.00-14.45 Pietūs

15.00 -17.00 Atsisveikinimas. Stovyklos uždarymas.

PROGRAMA GALI KISTI DĖL NENUGALIMŲ JĖGŲ INICIATYVŲ ☺